La Junta Local contra el Càncer de Burjassot veu reconegut el seu treball en l’Assemblea General Ordinària d’AECC València
2025-07-24

L’esforç, la dedicació, les seues ganes d’ajudar, la seua preocupació i el seu treball perquè el càncer siga una malaltia que continue estudiant-se per a remetre en tot el possible que hi haja més malalts…tot açò i molt més ha portat a la Junta Local contra el Càncer de Burjassot a treballar moltíssim durant tot el 2015. Un treball que li ha portat a obtenir dos esments especials en l’Assemblea General Ordinària d’AECC València celebrada la passada setmana.

La Junta Local contra el Càncer ha obtingut un esment especial pel seu tercer lloc en la recaptació total absoluta de la província de València, amb més de 45.000€ recaptats. A més, també ha rebut un altre esment, en aquest cas, pel seu primer lloc en la recaptació de la comarca de l’Horta Nord.

De mans del president de AECC València, el Sr. Tomás Trénor, Marquès del Túria, la presidenta de la Junta Local de Burjassot, Lola Angresola, arreplegava el llibre oficial que acredita aquests dos esments.

Un orgull per a la junta, per a les seues voluntàries i, en definitiva, per a tot el poble de Burjassot que ha mostrat, un any més, la seua solidaritat amb aquesta gran causa social, la lluita contra el càncer.